laion/Wikipedia-Exotic huggingface dataset:
דוד קקיאשווילי

דוד קקיאשווילי (David Kakiashvili) הוא אורולוג, עוסק באורואונקולוגיה ובכירורגיה רובוטית, היה בין הראשונים שהחלו לנתח בישראל באמצעות רובוטיקה רפואית, על ידי מערכת כירורגית דה וינצ'י, מאפריל 2018 - נובמבר 2020 כיהן כמנהל המחלקה האורולוגית במרכז רפואי הלל יפה, מנובמבר 2020 מכהן כמנהל המחלקה האורולוגית במרכז הרפואי לגליל בנהריה. תחומי עניין ועיסוק קליני: ניהול של ממאירויות אורולוגיות מורכבות תוך שימוש בטכנולוגיות זעיר פולשנית מתקדמות. תחומי המחקר של קקיאשווילי עוסקים באורואונקולוגיה ובהערכה של טכנולוגיות ניתוחיות חדשות. קקיאשווילי סיים את לימודי הרפואה באוניברסיטה הרפואית בגאורגיה. את התמחותו באורולוגיה סיים בבית החולים רמב"ם. קקיאשווילי ביצע שנת מחקר בסיסי ב-"Baylor College of Medicine" ביוסטון שבטקסס ובהמשך הוכשר כאורואונקולוג ומנתח בשיטות זעיר-פולשניות באוניברסיטת טורונטו, בקנדה, ובאונטריו בארצות הברית לאחר השתלמות בת 4 שנים. בפברואר 2010 מונה קקיאשווילי למנהל תחום, כירורגיה רובוטית, מנהל השירות לאורואונקולוגיה וסגן מנהל המחלקת האורולוגיה בבית חולים רמב"ם. ברמב"ם קקיאשווילי ניתח באמצעות הרובוט "דה וינצ'י". מאפריל 2018 - נובמבר 2020 כיהן קקיאשווילי כמנהל המחלקה האורולוגית במרכז הרפואי "הלל יפה" בחדרה. מנובמבר 2020 מכהן כמנהל המחלקה האורולוגית במרכז הרפואי לגליל בנהריה. קקיאשווילי משמש כמורה בתחום הניתוח הרובוטי. DM ממחקריו של קקיאשווילי באתר PubMed, (ראו מאמרים הממוספרים: 5,14,15,16,20,21,22,26,29,30,33) כריתת ערמונית מלאה תוך שימוש בלפרוסקופיה רובוטית ותוך שימור העצבים כריתה רובוטית חלקית של כליה כריתת בלוטות בלוטת יותרת הכליה כריתה מלאה של שלפוחית השתן עם הטיית שתן ויצירת שלפוחית שתן חלופית ניתוחים משמרי עצבוב לבלוטות לימפה רטרופריטוניאליות לסרטן גרורתי של האשכים מערכת דה וינצ'י היא מערכת רובוטית, המופעלת מרחוק על ידי כירורג ספציפי (אורולוג, כירורג כללי, גיניקולוג, כירורג לב-חזה, כירורג אף אוזן. גרון, וכדומה) מאפשרת לבצע את כל מהלך הניתוח מבלי צורך למקם בכל פעם את הרובוט בזווית חדשה. זרועות הניתוח של הרובוט משמשות כמפרק כף יד אנדוסקופי, כשלמעשה הן מחקות את תנועות היד והמפרק של כף יד האדם, אך ללא רעידות יד. יתרון נוסף של הרובוט, הוא המצלמה המספקת תמונה תלת-ממדית בהגדלה פי 12 ובאיכות HD המאפשרת לנתח דרך חתכים קטנים יותר (4–5 פתחים זעירים), דבר המסייע לקיצור תהליך ההחלמה. כך ניתן להימנע מכל פגיעה בלתי נחוצה ברקמות, בכלי דם ובעצבים. כתוצאה מכך נמנעים סיבוכים ותהליך ההחלמה קצר. בניתוחים להסרת גידולים סרטניים, הטכנולוגיות החדשות שנוספו ל'רובוט דה וינצ'י' מסייעות לזהות בדיוק רב יותר את גבולות הגידול ולהותיר שוליים נקיים. המנותח משתחרר אל ביתו בדרך כלל בתוך 24–48 שעות. מערכת כירורגית דה וינצ'י כירורגיה רובוטית דוד קקיאשווילי, סרטון באתר יוטיוב דוד קקיאשווילי, סרטון באתר יוטיוב מרכז רפואי הלל יפה - מחלקה אורולוגית, מנהל: ד"ר דוד קקיאשווילי מונה מנהל חדש למחלקה האורולוגית במרכז הרפואי לגליל דוקטורס אונלי, 28 באוקטובר 2020 כנס טכנולוגיות לפיתוח ציוד רפואי רמב"ם - הקריה הרפואית לבריאות האדם, ד"ר דוד קקיאשווילי מנהל תחום, כירורגיה רובוטית, מנהל השירות לאורואונקולוגיה וסגן מנהל מחלקת אורולוגיה שירלי שני, השימוש ברובוטים בניתוחים מורכבים משפר את רמות הדיוק והבטיחות, באתר TheMarker‏, 13 בספטמבר 2017 הרובוט משתלט על בית החולים רמב"ם "בחדרי חדרים", מרים לב 26 בדצמבר 2010 הניתוח הרובוטי הראשון ברמב"ם המרכז הרפואי רמב"ם הצטרף לבתי החולים המתקדמים בעולם שמבצעים ניתוחים באמצעות רובוט הניתוחים "דה וינצ'י" פורטל הכרמל, 24 בדצמבר 2010
מונדיאליטו 2008 (כדורגל חופים)

מונדיאליטו 2008 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 1 באוגוסט ל-3 באוגוסט 2008. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות). ארגנטינה ארגנטינה ברזיל ברזיל צרפת צרפת פורטוגל פורטוגל (מארחת) כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים
פטרישה בל-סקוט

פטרישיה בל-סקוט (באנגלית: Patricia Bell-Scott) (נולדה ב-20 בדצמבר 1950) היא אקדמאית אפרו-אמריקאית וחוקרת בתחומים של לימודי נשים ופמיניזם שחור. היא פרופסור אמריטוס בלימודי נשים והתפתחות האדם ומדעי המשפחה באוניברסיטת ג'ורג'יה. הספרים שהיא חיברה פורסמו ונאספו על ידי ספריות ברחבי העולם. ספרה האחרון של בל-סקוט, The Firebrand and the First Lady: Portrait of a Friendship Pauli המתאר את החברות בין פולי מארי ואלינור רוזוולט במסגרת המאבק למען צדק חברתי, זכה בפרס ליליאן סמית, ומונה על ידי איגוד הספריות האמריקאי כספר העיון הטוב ביותר של השנה. הספר גם היה ברשימה הקצרה למדליית אנדרו קרנגי למצוינות בתחום הספרות, ומועמד לפרס הספרות הלאומי. ספריה הקודמים כוללים את Life Notes: Personal Writings by Contemporary Black Women, אשר היה ספר נבחר במועדון הספר האיכותי; Flat-footed Truths: Telling Black Women’s Lives; Double Stitch: Black Women Write about Mothers and Daughters, אשר זכה בפרס הספר על שם לטישיה וודס בראון, ו-All the Women Are White, All the Blacks Are Men, But Some of Us Are Brave: Black Women’s Studies, ספר לימודים עטור פרסים אשר נמנה ברשימת הספרים הגדולים של המאה של כתב העת Black Issues Books Review. בל-סקוט שימשה במשך עשור כעורכת ומייסדת שותפה של כתב העת SAGE: A Scholarly Journal on Black Women. היא תורמת לשעבר למגזין Ms.. היא גם ממקימות האגודה הלאומית ללימודי נשים. היא קיימה השתלמויות פוסט-דוקטורט בבית הספר לממשל ג'ון פ. קנדי, ובמכון ו. א. ב. דו בויז באוניברסיטת הרווארד, וכן במרכז ג'יין והארי וילסון למדעי הרוח והאמנויות באוניברסיטת ג'ורג'יה. היא החזיקה בתפקידי פרופסורה, מחקר וניהול באוניברסיטת קונטיקט, במרכז לחקר נשים במכללת ולסלי, במכון הטכנולוגי של מסצ'וסטס, ובמוסד בו למדה בעצמה, אוניברסיטת טנסי. היא ממקימי אקדמיית ההוראה באוניברסיטת ג'ורג'יה. היא גם זכתה לאותות כבוד מידי מגוון קבוצות ומוסדות מקצועיים, כולל קבוצת עניין מחקר נשים באיגוד המחקר החינוכי האמריקאי, חטיבה 35 (פסיכולוגיית נשים) של האגודה האמריקאית לפסיכולוגיה, הקואליציית 100 נשים שחורות; The Journal of Negro Education; המועצה הלאומית ליחסים משפחתיים, האגודה הלאומית לנשים בחינוך, והמכון הלאומי לנשים של צבע. ילידת צ'טנוגה שבטנסי, בל-סקוט חייה באתנס, שבג'ורג'יה עם בעלה, צ'ארלס ורנון אנדרווד ג'וניור. But Some Of Us Are Brave: All the Women Are White, All the Blacks Are Men: Black Women's Studies (1982) Black Adolescence: Current Issues and Annotated Bibliography Double Stitch: Black Women Write about Mothers and Daughters (1991) Life Notes: Personal Writings by Contemporary Black Women (1994) Flat-Footed Truths: Telling Black Women's Lives (1998) The Firebrand and the First Lady: Portrait of a Friendship (2016) אתר האינטרנט הרשמי של פטרישה בל-סקוט "Patricia Bell-Scott". University of Georgia Institute for Women's Studies. "Bell-Scott, Patricia". WorldCat.org. "2017 Lillian Smith Book Award winners | UGA Libraries". www.libs.uga.edu (באנגלית). "The Carnegie Interviews: Patricia Bell-Scott". The Booklist Reader (באנגלית אמריקאית). 2016-12-19. "Patricia Bell-Scott | Institute for Women's Studies". iws.uga.edu (באנגלית).
נבחרת הונגריה בכדורגל חופים

הנבחרת הלאומית של הונגריה בכדורגל חופים מייצגת את הונגריה בתחרויות כדורגל חופים בינלאומיות ונמצאת בפיקוחה של התאחדות הכדורגל ההונגרית. סגל נכון לאליפות אירופה בכדורגל חופים 2017 מאמן: הונגריה מארק אוגי אליפות אירופה בכדורגל חופים מקום שישי (1): 2005 גביע אירופה בכדורגל חופים מקום רביעי (2): 2009, 2016 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
שני גולדשטיין

שני דפני גולדשטיין (נולדה ב-2 בפברואר 1991) היא דוגמנית, אשת תקשורת ושדרנית רדיו ישראלית, התפרסמה בשל השתתפותה בעונה השמינית של תוכנית הריאליטי "האח הגדול", בה העפילה לגמר וזכתה במקום השני. היא נולדה וגדלה בתל אביב-יפו. הוריה התגרשו ואמה אלה נישאה בשנית לערן וולף. יש לה שתי אחיות, ועוד שלושה אחים חורגים. היא למדה בבית הספר לאמנויות קמפוס אריסון, והייתה במגמת תיאטרון. לאחר מכן, בהגיעה לכיתה י', החלה ללמוד בתיכון עירוני ד' בתל אביב. היא למדה במכללת אבני אדריכלות פנים בין השנים 2013–2016. ב-2017 למדה משחק בסטודיו של גלית רוזנשטיין. בשנת 2021 הוסיפה גולדשטיין את השם "דפני" כשם שני, ושינתה את שמה במשרד הפנים. בדצמבר 2016 התפרסמה כאשר השתתפה בעונה השמינית של תוכנית הריאליטי "האח הגדול", בה העפילה לגמר וזכתה במקום השני. במאי 2017 החלה להגיש את התכנית "באה בטוב" בערוץ 24. באוגוסט 2017 כתבה טור אישי ב"מאקו דייטים", ושנה לאחר מכן כתבה טור אישי גם ב"מאקו נשים". מנובמבר 2017 ועד היום היא מגישה תוכנית ברדיו ירושלים מדי יום שישי בשם "מה היא אומרת". ב-2019 הייתה פרזנטורית במשך שתי עונות לחברת הבגדים "אריסטו שמט", לצד ג'ני צ'רוואני ואחווה סיטבון. היא הנחתה את התוכנית "לחיות טוב" ששודרה בערוץ 13.[דרושה הבהרה] ב-2021 שיחקה בתפקיד ראשי בקליפ של ענת חיטמן, אחייניתו של עוזי חיטמן, לשיר "אין רק חושך בלילות", שגם נכתב בהשראתה. ב-2017 היא הכירה את עומר גורדון במהלך העונה השמינית של "האח הגדול", והם היו בזוגיות, אך נפרדו לאחר שנתיים. ב-2019 יצאה מהארון כביסקסואלית וניהלה מערכות יחסים עם עדי כרמלי, משתתפת "המירוץ למיליון", ועם הראפרית הילה ניסימוב. ב-2022 פרסמה כי אינה מעוניינת יותר לצאת עם נשים וב-2023 הייתה במערכת יחסים עם עומרי יניב, שנמשכה כ-7 חודשים. ב-2024 פרסמה שהיא אינה בזוגיות. שני גולדשטיין, ברשת החברתית פייסבוק שני גולדשטיין, ברשת החברתית אינסטגרם שני גולדשטיין, במסד הנתונים הקולנועיים IMDb (באנגלית) מאיה רומן, שני גולדשטיין מ"האח הגדול" - פאתטית או פמיניסטית?, באתר הארץ, 18 בינואר 2017 לימור גליק, שני גולדשטיין חושפת: ההתעללות, האנורקסיה – והיציאה מהארון, באתר חדשות 13, 7 בספטמבר 2019 יפעת הללי אברהם, ‏שני גולדשטיין חושפת מערכת יחסים עם גבר מתעלל, באתר ‏מאקו‏, 13 בדצמבר 2020 יפעת הללי אברהם, ‏הלם: שני גולדשטיין שינתה את השם שלה, באתר ‏מאקו‏, 1 במרץ 2021 נועה רחמים, ‏"היו כמה חוסרים": שני גולדשטיין חושפת למה החליטה לשנות שמה, באתר מעריב אונליין, 11 במרץ 2021 יוני פרוים, פרסום ראשון: שני גולדשטיין בזוגיות עם שורטי, במדור "פנאי פלוס" באתר ynet‏, 12 בנובמבר 2020 יפעת הללי אברהם, ‏עצוב: שני גולדשטיין ושורטי כבר לא יחד, באתר ‏מאקו‏, 11 באפריל 2021 יפעת הללי אברהם, ‏"סיימתי עם נשים, אני יוצאת רק עם גברים", באתר ‏מאקו‏, 19 באפריל 2022 יפעת הללי אברהם, ‏אחרי שבעה חודשים: שני גולדשטיין ובן זוגה, עומרי יניב, נפרדו, באתר ‏מאקו‏, 12 ביולי 2023
NSU Quickly

NSU Quickly הוא אופנוע קטן וקל, הידוע בישראל בכינוי "טוס טוס" (באנגלית מוגדר "Moped" (אנ')), מתוצרת יצרנית הרכב הגרמנית NSU אשר יוצר בין השנים 1953–1962. יוצרו יותר ממיליון יחידות. "quickly-type-l", יוצרו 83,380 יחידות "Quickly N", יוצרו 539,793 יחידות "Quickly S", יוצרו 314,715 יחידות "Quickly Cavallino", יוצרו 21,584 יחידו "Quickly T", יוצרו 38,605 יחידות "Quickly TT", יוצרו 12,200 יחידות כולל דגם "K" "Quickly K" "Quickly S2", יוצרו 12,411 יחידות "Quickly S/23", יוצרו 28,435 יחידות "Quickly S2/23", יוצרו 22,322 יחידות "Quickly N/23", יוצרו 11,347 יחידות "Quickly F" מנוע בעירה פנימית תמסורת ידנית - 2 מהירויות תמסורת ידנית - 3 מהירויות (דגם "Quickly S/23") מהירות שיא - 40 קמ"ש התנעה - על ידי סיבוב הדוושות תכולת מכל דלק - 3.1 ליטר ומאוחר יותר 4.45 ליטר (לדגם "Quickly S") צריכת דלק - 2.5 ליטר ל-100 ק"מ דגם "NSU Quickly" דגם "NSU Quickly" דגם "NSU Quickly" דגם "NSU Quickly" דגם "NSU Quickly" דגם "NSU Quickly", שנת 1957 דגם "NSU Quickly" דגם "NSU Quickly", שנת 1961 דגם "NSU Quickly" מודל "L" מדיה וקבצים בנושא NSU Quickly בוויקישיתוף NSU Quickly, סרטון באתר יוטיוב מודל 1957 NSU Quickly, סרטון באתר יוטיוב Johnstone, Gary (1995). "Flight to Munich". Classic Motorcycles. Twickenham, UK: Tiger Books International. p. 90. ISBN 1-85501-731-8. דגמי "NSU Quickly" NSU Quickly - The legend: The new eBook of "NSU Quickly דגם "NSU Quickly" cyclemaster.wordpress.com/page-47-german-cyclemotors-nsu-history-the-quickly דגם "NSU Quickly" מודל "l" audi.com/corporate/en/company/history/models/nsu-quickly-motorcycle-type-l-1957
איזבלה מאראגון, מלכת פורטוגל

איזבלה מאראגון, מלכת פורטוגל (בספרדית: Isabel de Aragón; ‏2 באוקטובר 1470 - 23 באוגוסט 1498), הייתה בתם של המלכים הקתוליים ואשתו של מנואל הראשון, מלך פורטוגל. אחראית לגירוש והשמדת יהדות פורטוגל. איזבלה נולדה ב-2 באוקטובר 1470 בדוניאס, פלנסיה, פרננדו השני, מלך אראגון ולאיזבלה הראשונה, מלכת קסטיליה. בילדותה נלחמו הוריה במלחמת הירושה הקסטיליאנית נגד בת דודתה חואנה, נסיכת קסטיליה, בתו של אנריקה הרביעי, מלך קסטיליה, אשר נתמכה על ידי אפונסו החמישי, מלך פורטוגל. בעוד הוריה נלחמו בפורטוגל, איזבלה נותרה בסגוביה, בעוד העיר הונחה תחת שליטתם של אנדרס דה קבררה ואשתו ביאטריס דה בובדילה. תושבי העיר, שלא היו מרוצים מהממשל הזה, קמו והתנפלו על העיר. איזבלה שהייתה אז בת 7 הייתה לכודה במגדל אלקאסאר זמן מה עד שאמה חזרה לסגוביה והשתלטה על המצב. בשנת 1479 נחתם הסכם שלום בין הצדדים, ולפי ההסכם נאלצה איזבלה להתחתן עם אפונסו, נסיך פורטוגל, נכדו של אפונסו החמישי, מלך פורטוגל. בשנת 1490 נערך טקס הנישואין בין אפונסו, שהפך ליורש העצר הפורטוגזי בשנת 1481, בעת שהוכתר אביו כז'ואאו השני, מלך פורטוגל, ואיזבלה שהגיעה ב-19 בנובמבר אותה שנה לפורטוגל. הנישואים היו מוצלחים ואיזבלה התאהבה מאוד באפונסו, אולם ביולי 1491 נהרג אפונסו בתאונת רכיבה ואיזבלה חזרה לספרד. איזבלה התאבלה על מותו, והצהירה שלא תתחתן שוב. בשנת 1495 מת חמיה ז'ואאו השני, מלך פורטוגל, ואחיינו מנואל הראשון, מלך פורטוגל עלה לשלטון במקומו. עם עלותו לשלטון ביקש מנואל את ידה של איזבלה, ולבסוף היא התרצתה להתחתן עמו בתנאי שיגרש את כל היהודים מממלכת פורטוגל. מנואל הסכים לבקשה, ובספטמבר 1497 התחתנו השניים. על אף הבטחתו, לא גרש מנואל את היהודים בממלכתו אלא הטבילם לנצרות בכפייה. באותה שנה מת אחיה חואן, נסיך אסטוריאס, ואיזבלה קיבלה את התואר נסיכת אסטוריאס. אחותה הצעירה חואנה ובעלה פיליפ, ארכידוכס אוסטריה טענו לזכותם על הכתר, ובשנת 1498 כונס בית המלוכה בסרגוסה כדי לדון בטענות הצדדים. איזבלה שהייתה בהריון מתקדם הגיעה לסרגוסה, וב-23 באוגוסט ילדה את בנה מיגל דה פאש, נסיך פורטוגל. אולם, תלאות הדרך הרעו את בריאותה, ובעקבות כך היא מתה שעות ספורות לאחר מכן. בשנת 1500 מת בנה מיגל, מה שסתם את הגולל על תקוותיו של מנואל לאחד תחתיו את כל ממלכות חצי האי האיברי. בשנת 1500 נישא מנואל לאחותה, מריה מאראגון, מלכת פורטוגל, אשר ילדה לו עשרה ילדים, בהם ז'ואאו השלישי, מלך פורטוגל, שירש את הכתר אחרי אביו. בשנת 1580 כבש פליפה השני, מלך ספרד את פורטוגל, בשם טענת אמו איזבלה, נסיכת פורטוגל על הכתר, ופורטוגל נשארה תחת שליטת ספרד עד לשנת 1640. מדיה וקבצים בנושא איזבלה מאראגון, מלכת פורטוגל בוויקישיתוף
מיכיל קרמר

מיכיל קרמר (בהולנדית: Michiel Kramer; נולד ב-3 בדצמבר 1988) הוא כדורגלן הולנדי המשחק בעמדת החלוץ. קרמר גדל במחלקת הנוער של אקסלסיור רוטרדם, הממוקמת בעיר הולדתו. בשנת 2006 החל את קריירת הבוגרים כאשר חתם בקבוצה בנאק ברדה. קרמר שיחק שנתיים בקבוצה הבוגרת, בעיקר בעונתו השנייה, וסיים את תקופתו עם 11 משחקי ליגה וללא שערים. ביוני 2009 חתם בפולנדם. ב-4 בדצמבר 2009 הבקיע שלושער בניצחון 2-4 נגד אמן. שערו הראשון במשחק היה גם שערו הראשון בקריירה. בעונתו הרביעית במועדון עזר לקבוצה להגיע למקום השני כשהבקיע 22 שערים. בקיץ 2013 חתם בדן האג. הוא הבקיע 7 שערים בעונתו הראשונה ו-17 בשנייה. ב-7 באוגוסט 2015 עבר לפיינורד רוטרדם תמורת 1.5 מיליון יורו. 9 ימים לאחר מכן, קרמר ערך את הופעת הבכורה שלו בקבוצה במשחק הליגה נגד קמבור. בעונת 2016/2017 זכה עם פיינורד באליפות ראשונה אחרי 18 שנים. ב-31 בינואר 2018 שוחרר מהקבוצה. ב-12 בפברואר 2018 חתם קרמר בספרטה רוטרדם. ב-19 באפריל 2018 שוחרר מהקבוצה לאחר ההפסד 7-0 לויטסה ארנהם, משחק בו הורחק לאחר עבירה גסה שהובילה גם להשעיה משבעה משחקים נוספים. ב-30 במאי 2018 עזב לראשונה את הולנד וחתם במכבי חיפה. ב-4 באוגוסט 2018 כבש את שער הבכורה שלו מול עירוני קריית שמונה במסגרת משחקי גביע הטוטו. ב-26 באוגוסט 2018 הורחק במשחק הליגה נגד מכבי תל אביב, לאחר שקילל את השופט. כתוצאה מכך הורחק משלושה משחקים בפועל. ב-23 בינואר 2019 קרמר חתם באוטרכט. ב-31 ביולי 2019 חזר קרמר לדן האג וחתם לשנתיים. ב-20 ביולי 2021 חתם קרמר בואלבייק. מדיה וקבצים בנושא מיכיל קרמר בוויקישיתוף מיכיל קרמר, באתר Transfermarkt מיכיל קרמר, באתר Soccerway מיכיל קרמר, באתר WorldFootball.net מיכיל קרמר, באתר FootballDatabase.eu מיכאל יוכין‏, קוזמו קראמר: מיכיל קראמר צפוי לעשות כותרות רבות במכבי חיפה, באתר וואלה, 4 ביוני 2018 דורון בן דור, ‏רשמית: מיכיל קראמר חתם לעונה במכבי חיפה, באתר ONE‏, 18 ביוני 2018 אסי ממן ודורון בן דור, ‏קראמר הורחק מ-3 משחקים: לא פעלתי בחוכמה, באתר ONE‏, 29 באוגוסט 2018 אתר ערוץ הספורט – sport5.co.il, באתר m.sport5.co.il
לאונור מאוסטריה

לאונור מאוסטריה (בגרמנית: Eleonore von Österreich;‏ 15 בנובמבר 1498 - 25 בפברואר 1558), הייתה בתו של פליפה הראשון, מלך קסטיליה והאשה של מנואל הראשון, מלך פורטוגל ופרנסואה הראשון, מלך צרפת. לאונור נולדה ב-15 בנובמבר 1498 בלוון, לפליפה הראשון, מלך קסטיליה, בנו של מקסימיליאן הראשון, קיסר האימפריה הרומית הקדושה, ולחואנה הראשונה, מלכת קסטיליה, בתם של פרננדו השני, מלך אראגון ואיזבלה הראשונה, מלכת קסטיליה, והייתה אחותם של קרל החמישי, קיסר האימפריה הרומית הקדושה ופרדיננד הראשון, קיסר האימפריה הרומית הקדושה. בצעירותה הועלתה הצעה לחתנה עם הנרי השמיני, מלך אנגליה, אולם לבסוף הוא החליט להתחתן עם דודתה קתרין מאראגון, אלמנתו של אחיו ארתור, נסיך ויילס. לאחר מכן הועלו הצעות לחתנה עם לואי השנים עשר, מלך צרפת, פרנסואה מאנגולם, זיגמונט הראשון, מלך פולין ואנטואן, דוכס לורן, אולם אף אחת מההצעות הללו לא יצאו אל הפועל. בשנת 1517 ניהלה לאונור רומן עם פרידריך השני, הנסיך הבוחר מפפאלץ, אולם אחיה קרל, דוכס בורגונדיה גילה זאת וגירש את פרידריך מהחצר הקיסרית. ב-16 ביולי 1518 התחתנה לאונור עם מנואל הראשון, מלך פורטוגל, ממנו נולדו לה שני ילדים, אולם הוא מת בשנת 1521 במפתיע ממחלת הדבר. ביולי 1523 התארסה לאונור עם שארל השלישי, דוכס בורבון, אולם הנישואים לא יצאו אל הפועל. בשנת 1526 התארסה לאונור עם פרנסואה הראשון, מלך צרפת, בעת שהיה שבוי בספרד, וב-4 ביולי 1530 נערך טקס הנישואין בפריז. ב-31 במאי 1531 נערך טקס הכתרתה כמלכת צרפת בבזיליקת סן-דני, אולם לא היה לה שום כוח פוליטי בחצר המלוכה. בשנת 1538 שימשה לאונור כמתווכת בין צרפת והאימפריה הרומית הקדושה, ובשנת 1544 שוב היא תיווכה בין אחיה קרל לבעלה. בשנת 1547 מת בעלה פרנסואה, ובשנת 1548 עברה לאונור להתגורר בבריסל. לאחר התפטרות אחיה קרל מתפקיד הקיסר בשנת 1555 ליוותה אותו לאונור לספרד, וב-25 בפברואר 1558 היא מתה בטלאוורה לה ריאל. ב-16 ביולי 1518 התחתנה לאונור עם מנואל הראשון, מלך פורטוגל, ממנו נולדו לה שני ילדים: קרלוש מפורטוגל (1520–1521) מריה מפורטוגל, דוכסית ויזאו (1521–1577) ב-7 ביולי 1530 התחתנה לאונור בשנית עם פרנסואה הראשון, מלך צרפת, אך ממנו לא נולדו לה ילדים. מדיה וקבצים בנושא לאונור מאוסטריה בוויקישיתוף לאונור מאוסטריה, באתר "Find a Grave" (באנגלית)
סטפני, נסיכת הוהנצולרן-זיגמרינגן

סטפני, נסיכת הוהנצולרן-זיגמרינגן (בגרמנית: Stephanie von Hohenzollern; ‏15 ביולי 1837 - 17 ביולי 1859), הייתה נסיכה גרמנית מבית הוהנצולרן-זיגמרינגן, ואשתו של פדרו החמישי, מלך פורטוגל. סטפני נולדה ב-15 ביולי 1837 בזיגמרינגן, לקרל אנטון, נסיך הוהנצולרן וליוזפינה, נסיכת באדן, בתם של קרל, הדוכס הגדול של באדן וסטפני דה בוארנה. אביה היה נצר לבית הוהנצולרן-זיגמרינגן, שהיה ענף קתולי של בית הוהנצולרן, ואחיה הקטן קרל הוכתר מאוחר יותר כמלך רומניה. ב-29 באפריל 1858 התחתנה סטפני עם פדרו החמישי, מלך פורטוגל על ידי שליח, וב-18 במאי התקיים טקס הנישואין בליסבון. שנה מאוחר יותר, ב-17 ביולי 1859 מתה סטפני מדיפטריה ללא ילדים, ובשנת 1861 מת גם בעלה פדרו מכולרה ואחיו לואיש הראשון, מלך פורטוגל עלה לשלטון במקומו. מדיה וקבצים בנושא סטפני, נסיכת הוהנצולרן-זיגמרינגן בוויקישיתוף סטפני, נסיכת הוהנצולרן-זיגמרינגן, באתר "Find a Grave" (באנגלית)
שושנה שושנה

"שושנה שושנה" הוא פזמון שכתב חיים חפר בזמן שירותו בפלמ"ח ללחן עממי איטלקי. על פי הסברה, הרקע לכתיבת השיר הוא סיפור אוניית המעפילים "שבתאי לוז'ינסקי", שהצליחה להגיע לחופי ארץ ישראל בשנת 1947, בימי המנדט הבריטי. כשהגיעה האונייה לחוף ניצנים, פשטו כוחות בריטים על המקום. יהודים מן הסביבה הגיעו לאזור על מנת למנוע מן הבריטים לזהות את המעפילים שהגיעו עם האונייה. בסופו של דבר, גירשו הבריטים את המעורבים באירוע למחנה מעצר בקפריסין. שמה הקודם של האונייה לפני שנרכשה היה "סוזנה", וכינויה המנהלתי במוסד לעליה ב' היה "שושנה". סביב השיר התהלכו סיפורים רבים וסברות שקישרו בין דמויות בשיר לאנשים קיימים. גם על השושנה שבשיר התהלכו אגדות. סברה אחת היא, ששושנה היה שמה של אשה שגרה בימי המנדט הבריטי בצפון תל אביב סמוך לחוף הים. כשהייתה אוניית מעפילים מגיעה לחוף הייתה משדרת את המידע למטה הפלמ"ח, ושם הקוד היה "שושנה". סברה אחרת קישרה את השיר לשושנה ספקטור, אלמנתו של צביקה ספקטור, מפקד ספינת כ"ג יורדי הסירה. הסברות בנויות על עובדות נכונות, אך אין כל הוכחה לקשר ביניהן לבין השיר. השיר מתחיל בפזמון החוזר, במילים "שושנה שושנה". שלושת הבתים הראשונים מתארים שיט בספינה של אנשי הפלי"ם, בהם התגברות על סופה בים, מנהג הרמת כוסית בכל 13 לחודש והגעת ספינות משחית של הבריטים. הבית הרביעי מרמז על הבחורים הארצישראלים שגורשו יחד עם המעפילים למחנות קפריסין ("..עת שמוליק הגוץ לקפריסין הובא"), והבית החמישי מרמז על הורדת המעפילים והזעקת התושבים לספינה כדי למנוע את גירושה ("מסע הימים הגיע לסוף... ואז אל שושנה כל איש הסתער"). לאורך השנים ביצעו את השיר אורי זוהר, חבורת זמר רן, אריק איינשטיין, שושנה דמארי ויפה ירקוני. מילות השיר "שושנה שושנה" והאזנה לו באתר זמרשת מילות השיר "שושנה שושנה" באתר שירונט שושנה סוזנה שושנה באתר האינטרנט של עופר גביש עפר גביש ועדי אדר, שיר לדרך עמ' 152, וכן דף הספינה באתר הפלי"ם, שם נכתב כי חפר לא הכחיש כי השיר נכתב בהשראת הספינה. זיו ריינשטיין, לטייל בין שיריו: חיים חפר והמקומות שכתב עליהם, באתר ynet, 19 בספטמבר 2012 עפר גביש, שושנה סוזנה שושנה ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יחסי אזרבייג'ן–ניז'ר

יחסי אזרבייג'ן–ניז'ר הם היחסים הדיפלומטיים שבין הרפובליקה של אזרבייג'ן לבין הרפובליקה של ניז'ר. היחסים הדיפלומטיים בין המדינות כוננו רשמית ב-10 באוקטובר 1995. ב-13 באוקטובר 2009, מנהל המחלקה של משרד התרבות של ניז'ר ביקר באזרבייג'ן כחלק מכנס ECO שנערך בבאקו, בירת המדינה. בשנת 2016, שווי הסחורה שיוצאה מאזרבייג'ן לניז'ר הגיעה לסך 9.24 אלף דולר אמריקאי והיא כללה משחקים וכרטיסי וידאו, פירות טרופים, נפט מזוקק, שקיות אריזה, פרי הדר, תפוחים ואגסים ופירות נוספים. באותה שנה, שווי הסחורה שיוצאה מניז'ר לאזרבייג'ן הגיעה לסך 251 אלף דולר אמריקאי והיא כללה פוליאצטלים, תבלינים וצבעים. בשנת 2015, שווי הסחורה שיוצאה מאזרבייג'ן לניז'ר הגיעה לסך 2.53 אלף דולר אמריקאי והיא כללה מכונות לעיבוד אבנים. באותה שנה, שווי הסחורה שיוצאה מניז'ר לאזרבייג'ן הגיעה לסך 2.28 אלף דולר אמריקאי והיא כללה צבעים. ניז'ר אינה מיוצגת באזרבייג'ן, הן בדרג השגרירות והן הדרג הקונסולרי. אזרבייג'ן אינה מיוצגת בניז'ר, הן בדרג השגרירות והן הדרג הקונסולרי. יחסי אזרבייג'ן-אלג'יריה יחסי אזרבייג'ן-ניגריה יחסי אזרבייג'ן-מאלי מדיה וקבצים בנושא יחסי אזרבייג'ן–ניז'ר בוויקישיתוף יחסי אזרבייג'ן-ניז'ר, באתר משרד החוץ האזרבייג'ני Products that Niger imports from Azerbaijan (2016), The Observatory of Economic Complexity (באנגלית) (ארכיון) Products that Niger exports to Azerbaijan (2016), The Observatory of Economic Complexity (באנגלית) (ארכיון) Products that Niger imports from Azerbaijan (2015), The Observatory of Economic Complexity (באנגלית) (ארכיון) Products that Niger exports to Azerbaijan (2015), The Observatory of Economic Complexity (באנגלית) (ארכיון)
יחסי אזרבייג'ן–פרו

יחסי אזרבייג'ן–פרו הם היחסים הדיפלומטיים שבין הרפובליקה של אזרבייג'ן לבין הרפובליקה של פרו. היחסים הדיפלומטיים בין המדינות כוננו רשמית ב-25 ביוני 1996. ב-1 ביוני 2005, הוקמה השגרירות האזרבייג'נית בלימה, בירת פרו. ב-2 באוגוסט 2012, שר החוץ האזרבייג'ני אלמר ממדיארוב (אנ') ביקר בפרו. בין המדינות נחתמו 2 הסכמים דיפלומטיים. בשנת 2016, שווי הסחורה שיוצאה מאזרבייג'ן לפרו הגיעה לסך 395 אלף דולר אמריקאי והיא כללה מחשבים, מחשבונים, משאבות נוזלים, מכונות חפירה, מכונות בעלות פונקציה אחת וחלקי רכב. באותה שנה, שווי הסחורה שיוצאה מפרו לאזרבייג'ן הגיעה לסך 136 אלף דולר אמריקאי והיא כללה סוודרים, חולצות, ענבים, פירות יבשים, פירות, ירקות, כוסמת, קוקוס, אגוזים, קשיו ועוד. בשנת 2015, שווי הסחורה שיוצאה מאזרבייג'ן לפרו הגיעה לסך 4.19 אלף דולר אמריקאי והיא כללה מכונות חפירה. באותה שנה, שווי הסחורה שיוצאה מפרו לאזרבייג'ן הגיעה לסך 28.1 אלף דולר אמריקאי והיא כללה ענבים, קטניות יבשות, כוסמת וקישוטי עץ. אזרבייג'ן מיוצגת בפרו על ידי שגרירות שהיא מחזיקה בלימה, בירת פרו. פרו מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן. יחסי אזרבייג'ן-מקסיקו יחסי אזרבייג'ן-אנטיגואה וברבודה מדיה וקבצים בנושא יחסי אזרבייג'ן–פרו בוויקישיתוף יחסי אזרבייג'ן-פרו, באתר משרד החוץ האזרבייג'ני Products that Peru imports from Azerbaijan (2016), The Observatory of Economic Complexity (באנגלית) (ארכיון) Products that Peru exports to Azerbaijan (2016), The Observatory of Economic Complexity (באנגלית) (ארכיון) Products that Peru imports from Azerbaijan (2015), The Observatory of Economic Complexity (באנגלית) (ארכיון) Products that Peru exports to Azerbaijan (2015), The Observatory of Economic Complexity (באנגלית) (ארכיון) שגרירות אזרביג'אן בלימה, פרו שגרירות פרו בבאקו, אזרבייג'אן